b"\n_START_ARTICLE_\nSalvador del Mundo (1787)\n_START_SECTION_\nValmistus\n_START_PARAGRAPH_\nRomero Landan suunnittelema alus tilattiin Ferrolista Reales Astilleros de Esteirolta. Alus laskettiin vesille 2. toukokuuta 1787.\n_START_SECTION_\nPalvelus\n_START_PARAGRAPH_\nAlus osallistui Cabo de S\xc3\xa3o  Vicenten taisteluun 14. helmikuuta 1797. Taistelussa alus menetti mastonsa vaurioituen pahoin ennen kuin Britannian kuninkaallinen laivaston HMS Orion valtasi aluksen. Aluksella sai surmansa viisi upseeria ja 37 tykkimiest\xc3\xa4, merimiest\xc3\xa4 ja merisotilasta ja lis\xc3\xa4ksi haavoittui kolme upseeria ja 121 miehist\xc3\xb6nj\xc3\xa4sent\xc3\xa4 kaatuneiden joukossa oli prikaatikenraali Antonio Yepes._NEWLINE_Vallatun aluksen p\xc3\xa4\xc3\xa4llik\xc3\xb6ksi m\xc3\xa4\xc3\xa4r\xc3\xa4ttiin William Prowse. Alus saapui 5. lokakuuta Plymouthiin, jossa se poistettiin joulukuussa palveluksesta. Amiraliteetti liitti aluksen alusluetteloon 4. joulukuuta nimell\xc3\xa4 HMS Salvador del Mundo. _NEWLINE_Alus otettiin maaliskuussa 1803 palvelukseen Plymouthin vastaanottoaluksena amiraali Sir John Colpoys'n lippulaivana p\xc3\xa4\xc3\xa4llikk\xc3\xb6n\xc3\xa4\xc3\xa4n Charles Lane. Aluksen p\xc3\xa4\xc3\xa4llikkyyden vastaanotti joulukuussa John Dilkes. Elokuussa 1804 aluksesta tuli vara-amiraali William Youngin lippulaiva. Aluksen p\xc3\xa4\xc3\xa4llikk\xc3\xb6n\xc3\xa4 oli huhtikuusta 1805 alkaen John Loring ja edelleen kes\xc3\xa4kuusta 1807 alkaen Thomas Wolley. Vuonna 1810 aluksen, joka oli amiraali Sir Robert Calderin lippulaivana, p\xc3\xa4\xc3\xa4llikk\xc3\xb6n\xc3\xa4 oli James Nash. Vuonna 1813 aluksen p\xc3\xa4\xc3\xa4llikkyyden vastaanotti Robert Hall. Alus romutettiin Plymouthissa helmikuussa 1815."